Ego Ioannes de Safris Canonicus  Sacrista Lingonensis, notum facio vniuersis præsentes litteras inspecturis, quòd cùm viri Religiosi Frater Regmundus humilis Abbas Monasterij Reomaensis, totúsque eiusdem loci Conuentus mihi dederint  concesserint quidquid habent, seu habere debent apud Chamooncé,  in eiusdem loci Parochia, tam in decimis, quàm in quibuscunque aliis, tam ex ratione iuris patronatus, quàm ex quacunque alia ratione, ad vitam meam tantummodò possidenda, exceptâ præsentatione Parochialis Ecclesiæ dictæ villæ, quam sibi retinent prædicti Abbas  Conuentus, si eam vacare contigerit, me viuente. Ego ratione prædictorum per iuramentum meum super sancta Dei Euangelia corporaliter præstitum sum, ero,  esse debeo Clericus  Consiliarius dictorum Abbatis,  Conuentus,  Monasterij supradicti, ac prædicta manutenere,  defendere pro posse meo promitto,  teneor contra omnes. Confiteor tamen quòd post meum decessum prædicta mihi concessa ad eosdem Abbatem  Conuentum,  successores suos,  dictum Monasterium quietè  liberè reuertentur,  debent reuerti, cum omni melioratione,  augmento. In cuius rei testimonium sigillum meum duxi præsentibus litteris apponendum in testimonium veritatis. Datum anno Domini millesimo ducentesimo nonagesimo-sexto, die Dominica post festum S. Barnabæ Apostoli.